চুনারুঘাট প্রতিনিধি ॥ চুনারুঘাট পৌরসভার মেয়র ও উপজেলা বিএনপির সাধারণ সম্পাদক আলহাজ্ব মোহাম্মদ আলী (৪৫) এর জানাজা শেষে বড়াইল কবরস্থানে দাফন করা হয়েছে। এর আগে গতকাল শনিবার বাদ জোহর চুনারুঘাট কেন্দ্রীয় ঈদগা মাঠে মরহুম মেয়র মোহাম্মদ আলীর জানাযার নামাজ অনুষ্ঠিত হয়। জানাযা নামাজে অংশ নিতে উপজেলার গ্রামাঞ্চলসহ জেলার বিভিন্ন উপজেলা থেকে বিএনপি সহ বিভিন্ন স্থরের লোকজন গতকাল সকাল থেকেই চুনারুঘাট বাজারে জড়ো হতে থাকেন। ঈদ গায়ে জানাযা নামাজের স্থান নির্ধারণ করা হলেও নির্ধারিত সময়ের পূর্বেই মুসল্লীদের উপস্থিতির কারণে ঈদ গা পরিপূর্ণ হয়ে যায়। ফলে পার্শ্ববর্তী মসজিদ, মাদ্রাসা মাঠ, বিভিন্ন ভবনের ছাদে এবং চুনারুঘাটের পুরো বাজারের উত্তরে হাসপাতাল সড়ক ও দক্ষিনে সোনালী ব্যাংক পর্যন্ত রাস্তা পরিপূর্ণ হয়ে যায়। স্মরনকালের এ জানাযা ...